मिथिला क्षेत्र के विकास के लेल लोक सभ अलग राज्य के मांग क रहल छथिन्ह. अलग राज्य के लेल आंदोलन चलाबय वाला लोक सभ मिथिला इलाका के पिछड़ापन. . . बेरोजगारी. . . गरीबी के लेल सरकार पर भेदभाव आओर पक्षपात करय के आरोप लगाबय छथिन्ह. हिनका सभ के कहनाय छनि जे बिना अलग राज्य बनने मिथिलाक विकास नहि होएत.
 आनंद कुमार जीक सुपर 30 सं प्रेरणा ल कइटा दोसर कोचिंग संस्थान सेहो गरीब. . . आर्थिक रूप सं कमजोर छात्र के मुफ्त कोचिंग देबय के तैयारी मे अछि. बिहार जतय छात्र सभ मे इंजीनियरिंग. . . मेडिकल के लsक विशेष रुझान रहय छनि ओतेय के लेल ई नीक खबर अछि.
 यूजीसी सं संबद्ध स्वायत्त संस्था अछि NAAC. NAAC देश भर के उच्च शिक्षण संस्थान के पढ़ाई-लिखाई पर नजर राखैत अछि आओर ओकर रेटिंग जारी करैत अछि. NAAC ओहि कॉलेज. . . संस्थान मे पढ़ाई-लिखाई के स्तर. . . सुविधा. . . मानक के आधार पर ग्रेड दैत अछि.
 बिहार के लोक नीतीश जीके बड़ उम्मीद के संग फेर सं कुर्सी पर बैसलखिन्ह. बिहार के लोक मे विकास के लsक एकटा नवका उम्मीद जागल अछि. लोक बिहार के चौतरफा विकास चाहय छथिन्ह. ओ आब कोनो हाल मे राज्य के पाछां जाएत स्वीकार नहि करथिन्ह. बिहार के पाछां ल जाए के परिणाम लालू-राबड़ी जीके दिखा रहल छनि. 